Document ID: 32005D0604

KOMISIJAS LĒMUMS
(2005. gada 4. augusts),
ar kuru groza Lēmumu 93/52/EEK par noteiktu Itālijas reģionu pasludināšanu par brīviem no brucelozes (B. melitensis) un Lēmumu 2003/467/EK par noteiktu Itālijas provinču pasludināšanu par brīvām no govju brucelozes un par Pjemontas reģiona pasludināšanu par reģionu, kas ir brīvs no govju enzootiskās leikozes
(izziņots ar dokumentu numuru K(2005) 2932)
(Dokuments attiecas uz EEZ)
(2005/604/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par veselības problēmām, kas ietekmē Kopienas iekšējo tirdzniecību ar liellopiem un cūkām (1), un jo īpaši tās A pielikuma II daļas 7. punktu un D pielikuma I daļas E punktu,
ņemot vērā Padomes 1991. gada 28. janvāra Direktīvu 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (2), un jo īpaši tās A pielikuma 1. nodaļas II punktu,
tā kā:
(1)
Komisijas 1992. gada 21. decembra Lēmumā 93/52/EEK, ar ko nosaka dažu dalībvalstu vai reģionu atbilstību prasībām attiecībā uz brucelozi (B. melitensis) un saskaņā ar šīm prasībām piešķir tām tādas dalībvalsts vai reģiona statusu, kas ir oficiāli brīvi no šīs slimības (3), uzskaitīti dalībvalstu reģioni, kurus atzīst par oficiāli brīviem no brucelozes (B. melitensis) atbilstīgi Direktīvai 91/68/EEK.
(2)
Markes un Pjemontas reģionā vismaz 99,8 % no aitu vai kazu saimniecībām ir oficiāli brīvas no brucelozes. Bez tam šie reģioni ir apņēmušies ievērot dažus citus Direktīvā 91/68/EEK paredzētos nosacījumus saistībā ar izlases veida pārbaudēm, kas jāveic pēc minēto reģionu atzīšanas par brīviem no brucelozes.
(3)
Tādēļ Markes un Pjemontas reģioni jāatzīst par oficiāli brīviem no brucelozes (B. melitensis) attiecībā uz aitu vai kazu saimniecībām.
(4)
Dalībvalstu to reģionu saraksti, kuri pasludināti par brīviem no govju tuberkulozes, govju brucelozes un govju enzootiskās leikozes, ir Komisijas 2003. gada 23. jūnija Lēmumā 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (4).
(5)
Itālija ir iesniegusi Komisijai dokumentus, kas pierāda atbilstību attiecīgajiem nosacījumiem, kuri paredzēti Direktīvā 64/432/EEK, attiecībā uz Alesandrijas, Asti, Bjellas, Novaras, Verbanijas un Verčelli provincēm Pjemontas reģionā, lai minētās provinces attiecībā uz liellopu ganāmpulkiem varētu izsludināt par oficiāli brīvām no brucelozes.
(6)
Itālija iesniedza Komisijai dokumentāciju, kas attiecībā uz Pjemontas reģionu apliecina atbilstību attiecīgiem nosacījumiem, kuri paredzēti Direktīvā 64/432/EEK, lai šo reģionu varētu pasludināt kā oficiāli brīvu no govju enzootiskās leikozes attiecībā uz liellopu ganāmpulkiem.
(7)
Pēc Itālijas iesniegtās dokumentācijas izvērtēšanas Alesandrijas, Asti, Bjellas, Novaras, Verbanijas un Verčelli provinces Pjemontas reģionā jāpasludina kā oficiāli brīvas no govju brucelozes un Pjemontas reģions ir jāpasludina kā oficiāli brīvs no govju enzootiskās leikozes.
(8)
Tādēļ attiecīgi jāgroza Lēmumi 93/52/EEK un 2003/467/EK.
(9)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 93/52/EEK II pielikumu groza saskaņā ar šā lēmuma I pielikumu.
2. pants
Lēmuma 2003/467/EK II un III pielikumu groza saskaņā ar šā lēmuma II pielikumu.
3. pants
Šis lēmums ir adresēts dalībvalstīm.
Briselē, 2005. gada 4. augustā

Labels: 0
18
19
6